İkincisi, keçən ilin oktyabr ayında burada bir məsələ səs-küyə səbəb oldu. Nə Milli Məclis, nə də Prezident Administrasiyası buna dəqiq bir izahat verdi. Həmin iclasın stenoqramı olduğu kimi rəsmi şəkildə çap edilibdir. Biz o vaxt dedik ki, buradan hüquqi şəxslərin çıxarılması məsələsi heç də təsadüfi deyildir. Burada da, mətbuatda da bəzi çıxışlar oldu. Bu, faktik olaraq, çoxmərtəbəli binalarla bağlı edilib. Mən çox istərdim ki, hörmətli Valeh müəllim bu məsələlərə aydınlıq gətirsin.